Les Engagés
Les Engagés, kuerz LE, ass eng zentristesch Partei an den zwou frankophone Regioune vun der Belsch.

Si gouf 1945 als PSC-CVP gegrënnt; vun 1972, wou se sech vun hirer flämescher Sëschterpartei getrennt huet, bis 2002 war hiren Numm Parti social-chrétien (PSC). Dunn huet si den Numm Centre démocrate humaniste (cdH) ugeholl. Déi Nummännerung huet hir Repositionéierung als modern Mëtt-riets Partei reflektéiert, ewech vum éischter konservativ-kathouleschen Image, dat se virdrun hat. 2022 gouf hiren Numm erëm geännert a si huet den aktuellen Numm ugeholl. 

LE ass reegelméisseg u Regierungskoalitioune bedeelegt, dorënner och zënter 2020 un der federaler Regierung ënnert dem Premier Alexander De Croo.

Hire flämesche Pendant ass de Christen-Democratisch en Vlaams (CD&V), dee méi konservativ ass. Op europäeschem Plang ass si an der Europäescher Vollekspartei (EVP) affiliéiert.

De Maxime Prévot ass Parteipresident.

Um Spaweck 
 Offiziell Websäit

Politesch Parteien an der Belsch